《夜集曹秋岳啬斋同俞右吉项嵋雪次韵》
明代·陈子升

寒客未应无暖席，深斋烛影敛空寥。衣边水气来三泖，园里山空忆二樵。

鸟倦预依营垒燕，草芳频接上盘椒。劝酬总是平生侣，大隐偏能赋小招。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。